
1. [bookmark: _Toc152166876][bookmark: _Toc229311363]PIRKIMO OBJEKTAS IR SU JO ĮSIGIJIMU SUSIJUSI BENDRA INFORMACIJA 

1.1. Pirkimo objektas – trimetilaliuminio pirmtakas (TMA, TMAl) ir trimetilgalio pirmtakas (TMG, TMGa), kuriam keliami reikalavimai pateikti šių specialiųjų pirkimo sąlygų priede Nr. 1 „Techninė specifikacija“.
1.2. Pirkimo objektas yra skaidomas į pirkimo dalis:
1.2.1. I (pirmoji) pirkimo objekto dalis – TMG (TMGa, trimetilgalio pirmtakas) su specializuotu konteineriu;
1.2.2. II (antroji) pirkimo objekto dalis – TMA (TMAl, trimetilaliuminio pirmtakas) su specializuotu konteineriu.  
1.3. Tiekėjas gali pateikti pasiūlymą vienai ar abiem pirkimo objekto dalims. Kiekvienai siūlomai daliai turi būti pasiūlyta visa tos dalies apimtis – medžiaga kartu su jai skirtu specializuotu konteineriu. Pasiūlymai bus vertinami kiekvienai pirkimo objekto daliai atskirai. 
1.4. Pirkimas neatliekamas naudojantis centralizuotų pirkimų katalogu (toliau – CPO), nes reikiamų prekių CPO kataloge nėra. 
1.5. Perkančioji organizacija nerezervuoja teisės dalyvauti pirkime. 
1.6. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4.1. papunkčiu. Aplinkos apaugos kriterijai nustatyti Specialiųjų pirkimo sąlygų priede Nr. 3 „Sutarties projektas“. 
1.7. Išankstinis skelbimas apie pirkimą nebuvo paskelbtas.
1.8. Pirkime perkančioji organizacija nenumato skelbti pranešimo dėl savanoriško ex ante skaidrumo.
1.9. Pirkime neleidžiama pateikti alternatyvių pasiūlymų.
1.10. Perkančioji organizacija pirkime netaikys elektroninio aukciono.
1.11. Perkančioji organizacija nerengs susitikimo su tiekėjais dėl pirkimo sąlygų paaiškinimo. 
1.12. Perkančioji organizacija nerengs prekių pristatymo vietos apžiūros. 
1.13. Bendrosios pirkimo sąlygos yra neatskiriama šių pirkimo sąlygų dalis.
1.14. Jeigu apibūdinant pirkimo objektą techninėje specifikacijoje ir (ar) kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
1.15. Jeigu apibūdinant pirkimo objektą techninėje specifikacijoje ir (ar) kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
1.16. Perkančioji organizacija nereikalauja, kad tiekėjas pasiūlymą pasirašytų kvalifikuotu elektroniniu parašu. Tiekėjo per CVPIS pateikti pasiūlymo dokumentai yra prilyginami tiekėjo pasirašytiems dokumentams, laikoma, kad tiekėjas juos tinkamai patvirtino ir prisiima pilną atsakomybę dėl juose pateiktos informacijos teisingumo bei nurodytų įsipareigojimų. 
1.17. Perkančiosios organizacijos darbuotojo, įgalioto palaikyti tiesioginį ryšį su tiekėjais ir gauti iš jų pranešimus, susijusius su pirkimų procedūromis, kontaktinė informacija: Alina Leščinskaja, el. p. alina.lescinskaja@cr.vu.lt.

[bookmark: _Toc152166877]
2. [bookmark: _Toc229311364]TIEKĖJŲ KVALIFIKACIJOS REIKALAVIMAI IR REIKALAVIMAI DĖL KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTŲ LAIKYMOSI

2.1. Tiekėjams nenustatomi kvalifikacijos reikalavimai ir reikalavimai dėl kokybės vadybos sistemos ir aplinkos apsaugos vadybos sistemos standartų laikymosi.

3. [bookmark: _Toc229311365]TIEKĖJŲ PAŠALINIMO PAGRINDŲ REIKALAVIMAI

3.1. Perkančioji organizacija su pasiūlymu nereikalauja pateikti nurodytų specialiųjų pirkimo sąlygų 5 priede „Tiekėjų pašalinimo pagrindai“ nurodytų pašalinimo pagrindų nebuvimą įrodančių dokumentų. Pašalinimo pagrindų dokumentų nereikalaujama, kai tiekėjas pateikia EBVPD. Pažymų, patvirtinančių tiekėjo pašalinimo pagrindų nebuvimą, perkančioji organizacija gali reikalauti iš tiekėjų turėdama pagrįstų abejonių dėl šių tiekėjų patikimumo.
3.2.  Perkančioji organizacija pasilieka teisę bet kuriuo pirkimo procedūros metu paprašyti kandidatų ar dalyvių pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą. 

4. [bookmark: _Toc152166878][bookmark: _Toc229311366][bookmark: _Toc152166879]PASIŪLYMŲ VERTINIMAS

4.1. [bookmark: _Hlk91157291]Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 2 priede „Pasiūlymo forma“.
4.2. Laimėjusiu pasiūlymu kiekvienoje pirkimo objekto dalyje galės būti pripažinti tik po 1 (vieną) ekonomiškai naudingiausią pasiūlymą, esantį atitinkamos pirkimo objekto dalies pasiūlymų eilės pirmojoje vietoje. Tas pats tiekėjas gali būti nustatomas laimėtoju dėl visų pirkimo objekto dalių. 

5. [bookmark: _Toc229311367]PASIŪLYMŲ GALIOJIMO UŽTIKRINIMAS

5.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

6. [bookmark: _Toc229311368]PRIEDAI

6.1. Priedas Nr. 1 „Techninė specifikacija“.
6.2. Priedas Nr. 2 „Pasiūlymo forma“.
6.3. Priedas Nr. 3 „Sutarties projektas“.
6.4. Priedas Nr. 4 „Tiekėjų pašalinimo pagrindai“.
6.5. Priedas Nr. 5 „EBVPD“.

